คณะสาธารณสุขศาสตร์ มหาวิทยาลัยมหาสารคาม

**คณะสาธารณสุขศาสตร์ มหาวิทยาลัยมหาสารคาม** () เป็นหน่วยงานระดับคณะวิชาสังกัดมหาวิทยาลัยมหาสารคาม ก่อตั้งขึ้นเป็นลำดับที่ 14 ของมหาวิทยาลัยโดยเริ่มจากเมื่อปี พ.ศ. 2541  ในรูปแบบโครงการหลักสูตรสาธารณสุขศาสตร์ เปิดรับสมัครนิสิตเข้าศึกษาในหลักสูตร สาธารณสุขศาสตรบัณฑิต (ส.บ.) ต่อเนื่อง 2 ปี ภายใต้การดำเนินงานของคณะเภสัชศาสตร์และวิทยาศาสตร์สุขภาพ ซึ่งต่อมาได้เปลี่ยนเป็น สาขาสาธารณสุขศาสตร์ ในปี พ.ศ. 2542 และสภามหาวิทยาลัยอนุมัติการจัดตั้ง**คณะสาธารณสุขศาสตร์** ในวันที่ 17 กรกฎาคม 2546 และประกาศใช้ “**ระเบียบมหาวิทยาลัยมหาสารคามว่าด้วย คณะสาธารณสุขศาสตร์**” มีผลบังคับใช้ตั้งแต่วันที่ 26 สิงหาคม 2546 

## ประวัติ
thumb|อาคารปฏิบัติการวิทยาศาสตร์และปรีคลินิก|300px
**คณะสาธารณสุขศาสตร์ มหาวิทยาลัยมหาสารคาม** ได้เริ่มก่อตั้งจาก*โครงการหลักสูตรสาธารณสุขศาสตร์* ในคณะเภสัชศาสตร์และวิทยาศาสตร์สุขภาพ ในช่วงปี พ.ศ. 2540 - 2543 เพื่อพัฒนากำลังคนด้านสุขภาพในระบบบริการสาธารณสุข หลังจากนั้นก็ได้ปรับปรุงและพัฒนาระบบการศึกษา อาคารสถานที่ บุคคลากร การวิจัย และพัฒนาหลักสูตรเพิ่มขึ้นอีก 6 หลักสูตร (ปริญญาตรี 4, ปริญญาโท 1, และปริญญาเอก 1 หลักสูตร) ในช่วงปี พ.ศ. 2544 - 2556 

; โครงการหลักสูตรสาธารณสุขศาสตร์ (ปี พ.ศ. 2540 - 2542)
มหาวิทยาลัยได้จัดทำแผนพัฒนาการศึกษาระดับอุดมศึกษา ระยะที่ 8 (พ.ศ. 2540 - 2544) โดยมีโครงการใหม่เป็นแผนงานพัฒนากำลังคนด้านสุขภาพ และเมื่อปี พ.ศ. 2540 มหาวิทยาลัยได้พัฒนาโครงการความร่วมมือจัดการศึกษาแบบบูรณาการหลักสูตรสาธารณสุขศาสตรบัณฑิต เพื่อพัฒนาศักยภาพกำลังคนในระบบบริการสาธารณสุขระดับชุมชน ในภาคตะวันออกเฉียงเหนือ ระหว่างกระทรวงสาธารณสุข (วิทยาลัยการสาธารณสุขสิรินธร จังหวัดขอนแก่น) มีการยกร่างหลักสูตร ***สาธารณสุขศาสตรบัณฑิต*** ขึ้น

ปี พ.ศ. 2541 *โครงการหลักสูตรสาธารณสุขศาสตร์* เปิดรับสมัครนิสิตเข้าศึกษาในหลักสูตร ***สาธารณสุขศาสตรบัณฑิต*** (ส.บ.) ต่อเนื่อง 2 ปี ซึ่งได้เปลี่ยนเป็น ***สาขาสาธารณสุขศาสตร์*** ในปี พ.ศ. 2542

; คณะเภสัชศาสตร์และวิทยาศาสตร์สุขภาพ (ปี พ.ศ. 2543 - เดือนพฤษภาคม พ.ศ. 2546)
ปี พ.ศ. 2543 มีการดำเนินการยกร่างหลักสูตร *สาธารณสุขศาสตรมหาบัณฑิต* (ส.ม.)

ปี พ.ศ. 2545 ได้จัดการศึกษาที่วิทยาเขตสารสนเทศนครพนม จังหวัดนครพนม โปรแกรมภาคพิเศษ (เสาร์–อาทิตย์) และเปิดรับนิสิตหลักสูตร*สาธารณสุขศาสตรมหาบัณฑิต* รุ่นแรก *รูปแบบโปรแกรมชุดวิชา* (Module System) ภายในวิทยาเขตหลัก

ปี พ.ศ. 2546 มหาวิทยาลัยมีความร่วมมือกับสำนักงานสาธารณสุข จังหวัดนครราชสีมา ในโครงการ *ความร่วมมือจัดการศึกษาแบบบูรณาการด้านสาธารณสุขศาสตร์* เพื่อพัฒนากำลังคนด้านสุขภาพในระบบบริการสาธารณสุข มีนิสิตหลักสูตร***สาธารณสุขศาสตรบัณฑิต*** (ต่อเนื่อง 2 ปี) โปรแกรมภาคพิเศษ (เสาร์–อาทิตย์) รุ่นแรก และหลักสูตร*สาธารณสุขศาสตรมหาบัณฑิต* โปรแกรมภาคพิเศษ รุ่นแรก

; คณะสาธารณสุขศาสตร์ ( 17 กรกฎาคม พ.ศ. 2546 เป็นต้นมา)
ในปี พ.ศ. 2546 สภามหาวิทยาลัยอนุมัติการจัดตั้ง**คณะสาธารณสุขศาสตร์** ()  และประกาศใช้ “**ระเบียบมหาวิทยาลัยมหาสารคามว่าด้วย คณะสาธารณสุขศาสตร์**” 

มหาวิทยาลัยได้แต่งตั้ง ศาสตราจารย์ ดร.สมจิตต์ สุพรรณทัสน์ รักษาการตำแหน่งคณบดีคณะสาธารณสุขศาสตร์ ตั้งแต่วันที่ 27 สิงหาคม 2546 และได้รับการแต่งตั้งเป็น**คณบดีคนแรก**ของคณะตั้งแต่วันที่ 19 ธันวาคม 2546 

ปี พ.ศ. 2547 คณะได้ขยายศูนย์การศึกษาเพิ่มอีก 2 แห่ง มีการเรียนการสอนในศูนย์การศึกษารวม 5 แห่ง ได้แก่

* ศูนย์การศึกษา มหาสารคาม
* ศูนย์การศึกษา นครราชสีมา

* วิทยาเขตสารสนเทศนครพนม (2545)
* ศูนย์พัฒนาการศึกษา อุดรธานี (2547)

* ศูนย์การศึกษา ยโสธร (2547)

คณะได้จัดทำหลักสูตรการศึกษาใหม่อีก 2 หลักสูตร คือ หลักสูตร*สาธารณสุขศาสตรดุษฎีบัณฑิต (นานาชาติ)* และหลักสูตร*วิทยาศาสตรบัณฑิต (สาขาโภชนาการและการจัดการความปลอดภัยในอาหาร)* จนในปี พ.ศ. 2548 จึงเปิดรับนิสิต*สาธารณสุขศาสตร์* ระดับปริญญาตรี (ต่อเนื่อง 2 ปี) และระดับบัณฑิตศึกษา โดยจัดการเรียนการสอนที่ศูนย์การศึกษารวม 8 แห่ง

* ศูนย์การศึกษา มหาสารคาม
* ศูนย์การศึกษา นครราชสีมา

* วิทยาเขตสารสนเทศนครพนม (2545)
* ศูนย์พัฒนาการศึกษา อุดรธานี (2547)

* ศูนย์การศึกษา ยโสธร (2547)
* ศูนย์การศึกษา สุรินทร์ (2548) 
* ศูนย์การศึกษา ศรีสะเกษ (2548) 
* ศูนย์การศึกษา สระบุรี (2548) 

ปี พ.ศ. 2549 เป็นปีแรกที่คณะได้เปิดรับนิสิตหลักสูตร*สาธารณสุขศาสตรบัณฑิต* และ *วิทยาศาสตรบัณฑิต (สาขาโภชนาการและความปลอดภัยในอาหาร)* 4 ปี ระบบปกติและระบบพิเศษ และคณะยังได้เปิดรับนิสิตหลักสูตร*สาธารณสุขศาสตรมหาบัณฑิต* (เสาร์ – อาทิตย์) ในภาคเรียนที่ 2 ปีการศึกษา 2549 ที่ศูนย์การศึกษาจังหวัดสระบุรี

ปี พ.ศ. 2551 สภามหาวิทยาลัยอนุมัติการเปิดหลักสูตร*วิทยาศาสตรบัณฑิต (สาขาวิชาอนามัยสิ่งแวดล้อมและอาชีวอนามัย)* 

คณะได้เปิดรับนิสิตเพิ่มอีก 2 แห่ง คือ ศูนย์การศึกษาจังหวัดสุพรรณบุรี และศูนย์การศึกษาจังหวัดหนองคาย โดยได้ดำเนินการเปิดการสอนนิสิตระดับปริญญาตรี 3 หลักสูตร ระดับปริญญาโท 2 หลักสูตร (2 สาขาวิชา 3 กลุ่มวิชาหลัก) และระดับปริญญาเอก 1 หลักสูตร

ปี พ.ศ. 2555 คณะเปิดหลักสูตร*สาธารณสุขศาสตรดุษฎีบัณฑิต* (ภาษาไทย) และเปิดรับนิสิตรุ่นแรกในปีการศึกษา 2555 และได้ทำข้อตกลงความร่วมมือทางวิชาการกับต่างประเทศ โดยเน้นกลุ่มประเทศอาเซียน เช่น University of Community Health, Magway, ประเทศพม่า  และ University of Public Health ประเทศพม่า และสถาบันในประเทศเวียดนาม ลาว กัมพูชา เป็นต้น และมีการทบทวนการจัดการเรียนการสอนนอกที่ตั้งเพื่อพัฒนาคุณภาพและมาตรฐาน

ปี พ.ศ. 2556 คณะได้ย้ายอาคารทำการมาที่อาคารใหม่ **อาคารคณะสาธารณสุขศาสตร์**
ตั้งแต่ปี พ.ศ. 2557 คณะเปิดรับนิสิตระดับปริญญาตรี 3 หลักสูตร ปริญญาโท 1 หลักสูตร และปริญญาเอก 1 หลักสูตร ที่วิทยาเขตหลักและศูนย์การศึกษานอกวิทยาเขตหลัก 3 แห่ง คือ ศูนย์การศึกษาจังหวัดอุดรธานี อุบลราชธานี และนครราชสีมา

ตั้งแต่ปีการศึกษา 2562 เป็นต้นมา คณะสาธารณสุขศาสตร์ เลิกรับนิสิตในศูนย์การศึกษาต่างๆ ทั้งหมด ทั้งศูนย์นครราชสีมา อุดรธานีและอุบลราชธานี โดยมีผลตั้งแต่ปี 2563 เป็นต้นไป

## การบริหารและการจัดการ
**คณะสาธารณสุขศาสตร์ มหาวิทยาลัยมหาสารคาม** ดำเนินงานตามพันธกิจ 4 ประการ คือ 
* ผลิตบัณฑิตที่มีความรู้ความสามารถตามมาตรฐานวิชาชีพสาธารณสุข
* วิจัยและพัฒนาระบบสุขภาพที่สอดคล้องกับนโยบายและยุทธศาสตร์การวิจัยของชาติ
* บริการวิชาการด้านสุขภาพร่วมกับชุมชนที่สอดคล้องกับภูมิปัญญาและวัฒนธรรมท้องถิ่น
* ทำนุบำรุงศิลปวัฒนธรรมและภูมิปัญญาท้องถิ่นด้านสุขภาพ

คณะมีการบริหารงานโดยมีคณะกรรมการบริหารคณะ มีคณบดีเป็นผู้นำการบริหาร และรองคณบดีและผู้ช่วยคณบดีกำกับดูแลฝ่ายงาน ตามโครงสร้างองค์กร ดังนี้ 
 

## หลักสูตรการศึกษา
ปัจจุบันคณะสาธารณสุขศาสตร์ มีการเรียนการสอน 6 หลักสูตร 8 สาขาวิชา แบ่งเป็นระดับปริญญาตรี 4 สาขา ปริญญาโท 2 สาขา และปริญญาเอก 2 สาขา และสำนักงาน ก.พ. รับรอง  ดังนี้  

;หมายเหตุ
: สำนักงาน ก.พ. รับรอง : 
:: วิทยาศาสตรบัณฑิต (วท.บ. อนามัยสิ่งแวดล้อม)  
:: สาธารณสุขศาสตรบัณฑิต (ส.บ. สาธารณสุขศาสตร์) 
:: สาธารณสุขศาสตรมหาบัณฑิต (ส.ม. สาธารณสุขศาสตร์)  
:: สาธารณสุขศาสตรดุษฎีบัณฑิต (ส.ด. สาธารณสุขศาสตร์)  

## การรับบุคคลเข้าศึกษา
**คณะสาธารณสุขศาสตร์ มหาวิทยาลัยมหาสารคาม** เปิดรับนิสิตระดับปริญญาตรี 3 หลักสูตร ระดับปริญญาโท 2 หลักสูตร และระดับปริญญาเอก 2 หลักสูตร 

;การรับเข้าศึกษาระดับปริญญาตรีทั้ง 7 หลักสูตร 3 วิธี ดังนี้  
* ระบบแอดมิสชันของคณะกรรมการการอุดมศึกษา
:

* ระบบรับตรง โดยมหาวิทยาลัยมหาสารคาม
* ระบบรับตรง โดยคณะดำเนินการ ในช่วงเดือนมิถุนายนของทุกปี 

## กีฬาโฮมหมอเกมส์
**กีฬาโฮมหมอเกมส์** หรือ กีฬาสานสัมพันธ์นิสิตกลุ่มสาขาวิทยาศาสตร์สุขภาพ เป็นกิจกรรมที่สร้างความสัมพันธ์อันดีและความสามัคคีต่อกันระหว่างนิสิตในสายวิชาชีพเดียวกัน จัดโดยโดยสโมสรนิสิตคณะสาธารณสุขศาสตร์ สโมสรนิสิตคณะพยาบาลศาสตร์ สโมสรนิสิตคณะเภสัชศาสตร์ สโมสรนิสิตคณะแพทยศาสตร์ และสโมสรคณะสัตวแพทยศาสตร์ 

กีฬาสานสัมพันธ์ดังกล่าว จัดขึ้นเพื่อให้นิสิตตระหนักถึงความสำคัญของการสร้างเสริมสุขภาพด้วยการออกกำลังกาย เป็นการสร้างความคุ้นเคยและความสัมพันธ์อันดีระหว่างนิสิตในสายวิชาชีพเดียวกัน เนื่องจากอนาคตต้องมีการทำงานร่วมกัน เป็นแบบอย่างที่ดีให้กับนิสิตในมหาวิทยาลัย ซึ่งเป็นการใช้เวลาว่างให้เกิดประโยชน์ อีกทั้งสอดคล้องกับนโยบายสร้างเสริมสุขภาพของมหาวิทยาลัยมหาสารคามอีกด้วย โดยในงานได้มีการเดินขบวนพาเหรดของสโมสรนิสิตแต่ละคณะ และการแข่งขันกีฬาประเภทต่างๆ ประกอบด้วย ฟุตซอล, บาสเกตบอล, วอลเลย์บอล, ตะกร้อ, เปตอง และกีฬฮาเฮ อาทิ ชักเย่อ, วิ่งกระสอบ เป็นต้น ซึ่งมีผู้เข้าร่วมโครงการกว่า 500 คน ประกอบด้วย นิสิต อาจารย์ ของคณะสาธารณสุขศาสตร์, คณะพยาบาลศาสตร์, คณะเภสัชศาสตร์, คณะแพทยศาสตร์ และคณะสัตวแพทยศาสตร์
## ทำเนียบคณบดี
รายนามคณบดีคณะสาธารณสุขศาสตร์ มหาวิทยาลัยมหาสารคาม ตั้งแต่ก่อตั้งจนถึงปัจจุบันมีดังนี้

## กิจกรรมและโครงการที่สำคัญ

## ดูเพิ่ม
* บริการสุขภาพในประเทศไทย

## เชิงอรรถ
; เชิงอรรถ

## อ้างอิง




## แหล่งข้อมูลอื่น
* 
* 
* 
* 

สาธารณสุขศาสตร์
มหาสารคาม